ODSJEK ZA SOCIOLOGIJU
FILOZOFSKOG FAKULTETA SVEUČILIŠTA U ZAGREBU
Povjerenstvo za dodjelu godišnje nagrade „Krešimir Kufrin“ za najbolji studentski rad za akademsku 2025./2026. godinu



Zagreb, 29. listopada 2026. godine


Povjerenstvo za dodjelu godišnje nagrade „Krešimir Kufrin“ za najbolji studentski rad (nastavno: Povjerenstvo) donosi

ODLUKU
O DODJELI GODIŠNJE NAGRADE „KREŠIMIR KUFRIN“
ZA NAJBOLJI STUDENTSKI RAD ZA AKADEMSKU 2025./2026. GODINU


I.

Godišnja nagrada „Krešimir Kufrin“ za najbolji studentski rad za akademsku 2025./2026. godinu dodjeljuje se radu pod naslovom „Nacionalni identitet i politički stavovi u Hrvatskoj i Njemačkoj – komparativna analiza“ autorica Larine Pavletić, Kristine Strika, Nike Havrle i Lane Katarine Franović.

Nagrada se sastoji od Plakete i novčane nagrade u iznosu od 250 eura 
koja se dodjeljuje iz sredstava Odsjeka.

II.

Ova odluka objavit će se na oglasnoj ploči i na mrežnoj stranici Odsjeka za sociologiju.


Obrazloženje

Na objavljeni natječaj za dodjelu godišnje nagrade „Krešimir Kufrin“ za najbolji studentski rad za akademsku 2025./2026. godinu prijavljena su dva rada pod zaporkom i to: 
1. Stavovi i percepcije o plaćenom dopustu zaposlenih osoba koje neformalno skrbe o
starijim članovima obitelji (zaporka: Skrb_i_nadgradnja).
2. Nacionalni identitet i politički stavovi u Hrvatskoj i Njemačkoj – komparativna analiza (zaporka: Kartaga)

Povjerenstvo je pregledalo i pomno pročitalo prispjele radove te je na svojoj virtualnoj sjednici održanoj 29. listopada 2026. godine ocijenilo te većinom glasova donijelo odluku da se radu „Nacionalni identitet i politički stavovi u Hrvatskoj i Njemačkoj – komparativna analiza“ dodijeli nagrada.

Povjerenstvo je utvrdilo da se rad na originalan način bavi jednim aktualnim  društvenim problemom koji je primjenom odgovarajućih metoda i znanstvenih spoznaja adekvatno obrađen te da je po društvenoj i stručnoj relevantnosti, jasnoći definiranja ciljeva rada, kvaliteti interpretacije, relevantnosti korištene literature, razini teorijske elaboracije, jasnoći i argumentiranosti teza te kvaliteti zaključaka prikladan da bude nagrađen.

Zahtjevom za informacijama prikupljenim u odvojenom obrascu nedostupnom Povjerenstvu Povjerenstvo je utvrdilo da su autorice rada Larina Pavletić, Kristina Strika, Nika Havrle i Lana Katarina Franović.

